மான் உக்கது, முழு வெண் மதி; மழை உக்கது, வானம்; தான் உக்கது, குல மால் வரை; தலை உக்கது, தகை சால் ஊன் உக்கன, உயிர் உக்கன, உலகத்தினுள் எவையும்.	118 அக் காலையின், அயில் வெங் கணை ஐ-ஐந்து புக்கு அழுந்த, திக்கு ஆசு அற வென்றான் மகன், இளங்கோ உடல் செறிந்தான்; கைக் கார்முகம் வளையச் சில கனல் வெங் கணை, கவசம் புக்கு, ஆகமும் கழன்று ஓடிட, இளங் கோளரி பொழிந்தான்.	119 தெரிந்தான் சில சுடர் வெங் கணை, தேவேந்திரன் சின மா